สวัสดีครับ สอบถามหน่อยครับ พอดีผมมีอะไรกับแฟนเมื่อวันที่ 22/2 ที่ผ่านมาครับ แล้วเกิดปัญหาถุงยางแตกครับ หลังจากที่รู้ว่าแตกก็เลยให้แฟนทานยาคุมฉุกเฉินทันทีครับ แบบเม็ดเดียว ไม่ทราบว่าแฟนผมมีโอกาสท้องไมครับ ตอนนี้กังวลมากครับ เพราะเราทั้งคู่ยังไม่พร้อมครับ
สวัสดีค่ะ การที่ถุงยางอนามัยฉีกขาด ขณะมีเพศสัมพันธ์ อาจจะทำให้เกิดโอกาสตั้งครรภ์ได้ ก็จะมีข้อบ่งชี้ในการใช้ยาคุมฉุกเฉินค่ะโดยยาคุมฉุกเฉินเป็นการป้องกันหลังมีเพศสัมพันธ์ ซึ่งมีประสิทธิภาพค่อนข้างดี ประมาณ 80-90% หากใช้อย่างถูกต้อง กิน 1 หรือ 2เม็ดตามที่ข้างฉลากกำหนด และกินภายใน 72 ชั่วโมงหลังมีเพศสัมพันธ์ดังนั้นตอนนี้โอกาสตั้งครรภ์ยังมีน้อย แนะนำสังเกตประจำเดือนช่วงปลายรอบเดือนอีกครั้ง หากมาช้ากว่า 35 วัน ควรซื้อชุดตรวจการตั้งครรภ์มายืนยันหรือไปตรวจอีกครั้งที่รพ.